text: সাতক্ষীরায় ভারতীয় থ্রি-পিসসহ গ্রেফতার ৩ || Somoynews.tv
  ২৮-০২-২০২০, ১৪:৪৬
  সাতক্ষীরায় ভোমরা সীমান্ত থেকে ভারতীয় থ্রি-পিসসহ তিন জনকে গ্রেফতার করেছে র‌্যাপিড অ্যাকশন ব্যাটালিয়ন (র‍্যাব)। বৃহস্পতিবার (২৭ ফেব্রুয়ারি) রাতে পুলিশ সুপার মো. মোতাহার হোসেনের নেতৃত্বে র‌্যাব-৬ এর অভিযানে তাদের আটক করা হয়।
  গ্রেফতাররা- হলেন বরুণ কুমার দাস (২৬), হারান দাস (২৩) ও আদম আলী (২৭)।
  র‍্যাব জানায়, রাতে ভারত থেকে থ্রি-পিস শুল্ক ফাঁকি দিয়ে ক্রয়-বিক্রয় করার উদ্দেশ্যে একটি চালান আসছে। গোপন সংবাদের সূত্র ধরে সাতক্ষীরা জেলার সদর থানাধীন চৌগাছা গ্রামের জলিল সরদারের মাছের ঘেরের পার্শ্বে কালভার্ট ব্রিজ থেকে ভারতীয় থ্রি-পিসসহ তিনজনকে গ্রেফতার করা হয়। সেই সাথে চারটি মোবাইলও জব্দ করা হয়। যার বাজার মূল্য-২ লাখ ১০ হাজার টাকা।
  পরবর্তীতে জব্দ আলামত ও আটক আসামিদের সাতক্ষীরা সদর থানায় হস্তান্তর করেছে র‍্যাব। তাদের বিরুদ্ধে মামলা হয়েছে।